કોઈ પણ માણસ જ્યારે પણ મંદિર કે મસ્જિદમાં જાય અને પ્રાર્થના કે ઈબાદત કરે તો તે ફૂલ કે પછી ચાદર જ ચઢાવે પણ આજ અમે તમને એક એવા મકબરાની વાત કરીશું કે જ્યાં જો મન્નત માગવામાં આવે તો તે કબર પર ફૂલ નહીં પણ જૂતાં કે ચંપલ મારવામાં આવે છે. વાત છે યુપીના ઇટાવા પાસે આવેલ ચુગલખોર મકબરાની જ્યાં લોકો પોતાની યાત્રા સુરક્ષિત પૂર્ણ થાય છે માટે દુઆ કરે છે અને તેમની દુઆ જલ્દી કબૂલ થાય તે માટે તે કબર પર જૂતાં કે ચંપલ મારે છે. સૌથી વધુ એ લોકો જ એવું કરે છે જેઓ ઇટાવા-ફરૂખાબાદ-બરેલી માર્ગથી મુસાફરી કરતા હોય.